
DĖL RINKOS KONSULTACIJOS
Akcinė bendrovė „Via Lietuva“ (toliau – Perkančioji organizacija) siekdama tinkamai pasiruošti numatomam pirkimui „Krašto kelio Nr. 179 Dusetos–Degučiai–Dūkštas ruožo nuo 0 iki 6,04 km kapitalinis remontas“ vadovaudamasi Lietuvos Respublikos Viešųjų pirkimų įstatymo 27 straipsnio 1 d. 1 p., vykdo išankstinę rinkos konsultaciją su rinkos dalyviais.
Konsultacijos tikslas -  įvertinti neįvykusio pirkimo priežastis, išgirsti rinkos dalyvių motyvus nedalyvauti pirkime, pasirengti pakartotinam Pirkimui ir iki pirkimo (-ų) pradžios informuoti rinkos dalyvius bei kitus suinteresuotus asmenis apie ketinamą ateityje vykdyti pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastebėjimus. 
Kartu skelbiamas pirkimo objekto  Techninė dokumentacija, ekspertizės aktas  sudaromos galimybės pateikti pastabas ir pasiūlymus, atsakant į Perkančiosios organizacijos suformuluotus klausimus.
Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus skelbiami ateityje, ar jų rezultatams. 
	Konsultacijos būdas: Konsultacija vykdoma Centrinės viešųjų pirkimų informacinės sistemos priemonėmis (toliau - CVP IS) Viešųjų pirkimų tarnybos nustatyta tvarka kreipiantis į potencialius tiekėjus, skelbiant viešai, prašant pateikti atsakymus į žemiau pateiktus klausimus, savo siūlymus ir rekomendacijas, kurias Perkančioji organizacija įvertins ir nuspręs, ar tikslinga į jas atsižvelgti vykdant pirkimą.
	Rinkos dalyviai kviečiami ne vėliau kaip iki 2025 m. 07 mėn. 18 dienos 14:00 val. (Lietuvos laiku) savo atsakymus ir pasiūlymus pateikti CVP IS priemonėmis (Rinkos konsultaciją prašome pateikti CVP IS susirašinėjimo grafoje siunčiant pranešimą ir prisegant lentelę su atsakymais).
Esant poreikiui, Perkančioji organizacija gali pratęsti aukščiau nurodytus terminus paviešindama pranešimą CPV IS ar organizuoti susitikimą su konsultacijos dalyviais.
Rinkos dalyvis turi teisę iš anksto, pateikdamas informaciją, nurodyti kuri jo pateiktos informacijos dalis yra konfidenciali. Klausimai ir pateikiami atsakymai į juos negali būti laikomi konfidencialia informacija, jei pateikimo metu nėra atskleidžiama informacija, turinti rinkos dalyviui komercinę vertę. Perkančioji organizacija pasilieka teisę viešai skelbti visą gautą informaciją, išskyrus asmens duomenis, tiekėjų/asmenų pateikusių klausimus/pastabas pavadinimus/vardus ir pavardes, preliminarią vertę bei informaciją, turinčią rinkos dalyviui komercinę vertę. Rinkos konsultacijų metu gauta informacija bus naudojama tikslinant/atnaujinant pirkimo dokumentus. 
Pridedama:
1. Klausimynas;
2. Techninė dokumentacija;
3. Ekspertizės aktas.

